

BOSNIA AND HERZEGOVINA

FEDERATION OF BOSNIA AND HERZEGOVINA

BOSNIAN-PODRINJE CANTON GORAZDE

CANTONAL ADMINISTRATION CIVIL PROTECTION

BOSNA I HERCEGOVINA

FEDERACIJA BOSNE I HERCEGOVINE

BOSANSKO-PODRINJSKI KANTON GORAŽDE

**KANTONALNA UPRAVA CIVILNE ZAŠTITE**

#  KANTONALNI OPERATIVNI CENTAR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: 17-44-10-94/13

Goražde,16.05.2014. godine

**R E D O V N I I Z V J E Š T A J**

Na osnovu informacija prikupljenih od osmatračke mreže iz člana 157. Zakona o zaštiti i spašavanju ljudi i materijalnih dobara od prirodnih i drugih nesreća, u protekla 24 sata na području BPK-a Goražde zabilježeno je slijedeće:

**HE Piva Mratinje**

 Stanje na akumulaciji HE Mratinje je trenutno slijedeće:

 Dotok vode u jezero je oko 80 m3 .Visina nivoa vode je četiri metra do preliva, tako da prema njihovim informacijama nema nikakvih opasnosti od većeg ispuštanja vode iz jezera.

**MUP BPK-a Goražde:**

Prema informaciji Operativnog centra MUP-a BPK-a Goražde u protekla 24 sata nije bilo pojava opasnosti od prirodnih i drugih nesreća koje bi ugrožavale ljude i materijalna dobra.

**Direkcija za ceste BPK-a Goražde:**

 Na regionalnom putu R-448 Podkozara- Goražde-Hranjen-Hrenovica kod mjesta Rorovi došlo je do odrona zemljišta koji je zahvatio i dio kolovozne trake. Ovaj odron je obilježen trakom. Trenutno se saobraćaj na ovom putnom pravcu odvija jednom kolovoznom trakom.

**S područja općine Goražde**

Na osnovu informacije dobijene od Službe civilne zaštite općine Goražde u protekla 24 sata zabilježeno je slijedeće:

Vodostaj rijeke Drine jutros u 05,00 časova iznosio je 147 centimetara. Vodostaj je tokom noći uglavnom bio stabilan. Isto stanje je i sa vodostajima njenih pritoka.

 Ekipe civilne zaštite i profesionalne vatrogasne jedinice općine Goražde su stalno na terenu, prate stanje i rade na sanaciji nastalih šteta.

**S područja općine Pale- Prača**:

Na osnovu informacije dobijene od Službe civilne zaštite općine Pale-Prača, u protekla 24 sata zabilježeno je slijedeće:

 Nivo rijeke Prače je u blagom opadanju tako da se voda u toku jučerašnjeg dana povukla u svoje korito. Ekipe civilne zaštite su na terenu i rade na sanaciji od poplava.

Na lokalnom putu Prača-Brdarići postoji opasnost od odrona velike stijene iznad ovog putnog pravca, pa je zbog bezbjednosti ovaj lokalni putni pravac zatvoren za saobraćaj do daljnjeg.

**S područja općine Foča-Ustikolina**:

Na osnovu informacije dobijene od Službe civilne zaštite općine Foča-Ustikolina u protekla 24 sata zabilježeno je slijedeće:

Vodostaji rijeka Koline,Kosovske rijeke su u granicama normale tako da trenutno nema opasnosti od izlijevanja iz korita.Usljed začepljenja odvodnih kanala i propusta površinske vode na području MZ-e Jabuka su oštetile većinu lokalnih puteva.

**Kantonalna bolnica BPK-a Goražde-Urgentni centar:**

 U prijemno-urgentni centar Kantonalne bolnice BPK-a Goražde u protekla 24 sata primljena su 23 pacijenta.Dva pacijenta su zadržana u Kantonalnoj bolnici radi daljeg liječenja.